open-index/open-wikipedia-markdown huggingface dataset:
কুচিলা (প্রজাপতি)

**কুচিলা** (বৈজ্ঞানিক নাম: *Cepora nerissa(Fabricius)*) এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং ভারত, চীন, দক্ষিণ-পূর্ব এশিয়া মহাদেশ ও ইন্দোনেশিয়া  দেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।

## উপপ্রজাতি
**C. n. cibyra* (Fruhstorfer, 1910) (Taiwan)
**C. n. coronis* (Cramer, 1775) (China)
**C. n. corva* (Wallace, 1867) (Java)
**C. n. dapha* (Moore, 1879) (central Myanmar, eastern  Myanmar to Thailand, northern Peninsular Malaya, Langkawi)
**C. n. dissimilis* (Rotschild, 1892) (Bali)
**C. n. evagete* (Cramer, 1775) (Sri Lanka, S.India)
**C. n. lichenosa* (Moore, 1877) (Andamans)
**C. n. nerissa* (Fabricius, 1775) (northern Vietnam, southern China)
**C. n. phryne* (Fabricius, 1775) (northern India to western Burma)
**C. n. physkon* (Fruhstorfer, 1910) (Lombok)
**C. n. sumatrana* (Hagen, 1894) (Sumatra)
**C. n. vaso* (Doherty, 1891) (Sumbawa)
**C. n. yunnanensis* (Mell, 1951) (Yunnan)

ভারতে প্রাপ্ত কুচিলা এর উপপ্রজাতি হল- 
* *Cepora nerissa nerissa* Fabricius, 1775 – Chinese Common Gull
* *Cepora nerissa phryne* Fabricius, 1775 – Dakhan Common Gull
* *Cepora nerissa dapha* Moore, 1878 – Indo-Chinese Common Gull
* *Cepora nerissa lichenosa* Moore, 1877 – Andaman Common Gull

## আকার

কুচিলার প্রসারিত অবস্থায় ডানার আকার ৪০-৫০ মিলিমিটার দৈর্ঘের হয়।

## বর্ণনা

হলুদ-সাদা-কালো রঙের মাঝারি মাপের প্রজাপতিদের ডানার বাইরের দিকের ওপর ও নিচের অংশ মূলত হলদে-সাদা হয়। শিরা উপশিরা অঞ্চলগুলিতে কালচে হলুদ রঙের ডোরা থাকে । ভেতরের ডানা দুটি মূলত সাদা রঙের হয়। ওপরের এবং নিচের ভেতরের ডানার প্রান্তে কালো মাত্রা থাকে । পুরুষদের তুলনায় স্ত্রী প্রজাপতিদের ডানায় কালো রঙের পরিমাণ বেশি থাকে। চোখের রঙ ধূসর এবং অ্যান্টেনা হয় কালো-সাদা ছিট-ছিট যার অগ্রভাগ সাদা হয়ে থাকে।

## বিস্তার
উত্তর পশ্চিম হিমালয়ের ৪০০০ ফুট পর্যন্ত অঞ্চলে এদের দেখা পাওয়া যায়। তাছাড়া নেপাল,সিকিম,ভুটান, মধ্য,পশ্চিম এবং দক্ষিণ ভারত এবং সিংহল জুড়ে এই প্রজাপতির বিস্তার। ভারতবর্ষের জয়ন্তী নদীর চরে,সুন্দরবনের ঝড়খালির বাগানে মুলত গ্রামাঞ্চলে এদের দেখতে পাওয়া যায়।

## আচরণ

এদের ওড়ার ছন্দ চঞ্চল এবং বেশ দ্রুত। পাখা আধখোলা রেখে সূর্যের তাপ আহরণ করাই এদের বৈশিষ্ট্য। পুরুষ কুচিলাদের একসাথে ভিজে মাটিতে বসে জলপান করতে 
এবং ফুলের মধু খেতে দেখা যায়।

## চিত্রশালা

Cepora nerissa pupa sec.jpg|মূককীট


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:মালয়েশিয়ার প্রজাপতি
বদরপুর, আসাম

**বদরপুর** () ভারতবর্ষের আসাম রাজ্যের কাছাড় জেলার একটি শহর । এই শহরকে "বরাক উপত্যকার প্রবেশদ্বার" বলা হয়। বদরপুর ২০২২ সাল পর্যন্ত করিমগঞ্জ জেলার অংশ ছিল পরবর্তীতে এটিকে কাছাড় জেলার সঙ্গে যুক্ত করা হয়।

## ভৌগোলিক বিবরণ
বদরপুর ২৪ ডিগ্রী ৯ মিঃ উত্তর অক্ষাংশে ও ৯২ ডিগ্রী ৬ মিঃপূর্ব দ্রাঘিমাংশে অবস্থিত। এই শহরটি সমুদ্রতল থেকে প্রায় ১৬ মিটার (৫২ ফুট) গড় উচ্চতায় অবস্থিত।

## জনপরিসংখ্যান
**২০০১ সনের ভারতবর্ষের আদম শুমারি অনুসারে**,  বদরপুরের জনসংখ্যা ছিল ১১,২৯১ এর মধ্যে পুরুষদের জনসংখ্যার হার ৫২% এবং মহিলাদের হার ৪৮%।
বদরপুরের সাক্ষরতার হার ৮৪% যা জাতীয় গড় আয় ৭৯.৫% - এর চেয়ে বেশি। এই শহরের জনসংখ্যার ১০% ৬ বছরের কম বয়সী ।
**২৮ শে মার্চ, ২০১৬ অনুসারে**, বদরপুরের জনসংখ্যা প্রায় ১,৫০,০০০ দাঁড়িয়েছে.

## রাজনীতি
বদরপুর করিমগঞ্জ (লোকসভা সমষ্টি) এর একটি অংশ। ইহা অসম এর একটি বিধান সভা কেন্দ্র। 
বর্তমানে বদরপুরের বিধায়ক হচ্ছেন আব্দুল আজিজ।

## পরিবহণ
### রেলপথে
বদরপুর জংশন বরাক উপত্যকায় অবস্থিত ভারতের উত্তর-পূর্ব সীমান্ত রেলর অন্যতম প্রধান রেলওয়ে জংশন স্টেশন। আগরতলা , শিলচর এর মতো গুরুত্বপূর্ণ শহরে যেতে হলে এই স্টেশনের মাধ্যমে যেতে হয়। রাজধানী , হামসফর ও সম্পর্কক্রান্তি র মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে। এর পূর্ব দিকে কাটাখাল জংশন ও পশ্চিমে করিমগঞ্জ জংশন অবস্থিত।

## তথ্য়সূত্র

বিষয়শ্রেণী:করিমগঞ্জ জেলা
ঝিনুকপলাশ

**ঝিনুকপলাশ** (বৈজ্ঞানিক নাম: *Curetis thetis(Drury)*) এক প্রজাতির ছোট থেকে একটু বড় আকারের প্রজাপতি। এরা ‘লাইসিনিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। ক্ষিপ্র গতিতে এলোমেলো ভাবে এদের উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়।

## আকার
প্রসারিত অবস্থায় ঝিনুকপলাশ এর ডানার আকার ৪০-৪৮ মিলিমিটার হয়।

## বিস্তার
এই প্রজাপতি মূলত হিমালয়ের কিছু অঞ্চলে, দক্ষিণ ভারতে,আসামের কিছু  অংশে, সৌরাষ্ট্র, বাংলা, মায়ানমার সম্মুখের সিলেট এবং নিকোবর দ্বীপপুঞ্জে পাওয়া যায়। এছাড়া শ্রীলঙ্কা, জাভা, ফিলিপাইন, উত্তর সুলাওয়েসি এবং সেলাজার অঞ্চলেও এদের দেখা পাওয়া যায়। কিন্তু মরুভূমি বা অত্যল্প বৃষ্টিপাত হয় সেই সমস্ত এলাকায় এদের দেখা পাওয়া যায় না। 
সুন্দরবনের গ্রামাঞ্চল এবং জয়ন্তী নদীর চরে এদের দেখা পাওয়া যায়।

## বর্ণনা
সাদা-কালো রঙের ছোট থেকে একটু বড় আকারের প্রজাপতিদের ডানার বাইরের দিকের অংশ মূলত দুধ সাদা হয়। ভেতরের ডানা পুরুষদের ক্ষেত্রে গাড় কমলা সঙ্গে কালো সীমানা পটি হয়। স্ত্রীদের ক্ষেত্রে ভিতরের ডানার রং কালো এবং ওপরের ডানার ভিতরের দিকের মাঝে সাদা ছোপ দেখা যায়। চোখের রঙ কালো এবং অ্যান্টেনা হয় কালো যার অগ্রভাগ কমলা রঙের হয়ে থাকে।

## আচরণ
এদের ওড়ার ছন্দ বেশ দ্রুত এবং এলোমেলো। এরা প্রায়ই পাতার তলায় বসে সূর্যের তাপ আহরণ করে। আবার মাঝে মাঝে গাছের ওপরের দিকের আলোকিত পাতায় ডানা আধখোলা রেখে সূর্যের তাপ আহরণ করে। এদের ভিজে মাটি থেকে রস আহরণ করতে দেখা গেলেও ফুলের মধু খেতে সাধারণত দেখা যায় না।
## চিত্রশালা


File:Close wing position of Curetis thetis -Indian Sunbeam (male).jpg|ডানা বন্ধ অবস্থায় পুরুষ নমুনা

File:Open wing basking position of Curetis thetis (Drury, 1773) - Indian Sunbeam (Male) (2) WLB.jpg|ডানা খোলা অবস্থায় পুরুষ নমুনা

File:Close wing Basking of Curetis thetis (Drury, 1773) - Indian Sunbeam (Female) (3) WLB.jpg|ডানা বন্ধ অবস্থায় স্ত্রী নমুনা

File:Mating behavior of Curetis thetis (Drury,1773) - Indian Sunbeam.jpg|স্ত্রী এবং পুরুষ নমুনা সংগমরত অবস্থায়

File:An Egg of Curetis thetis (Drury, 1773) - Indian Sunbeam (2) WLB.jpg|ডিম

File:A caterpillar of Curetis thetis (Drury, 1773) - Indian Sunbeam (3) WLB.jpg|শূককীট

File:A pupa of Curetis thetis (Drury, 1773) - Indian Sunbeam WLB.jpg|মূককীট



## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:ভারতের প্রজাপতি
বিষয়শ্রেণী:১৭৭৩-এ বর্ণিত প্রজাপতি
বিষয়শ্রেণী:এশিয়ার প্রজাপতি
রুলিখয়ের

**রুলিখয়ের ** (বৈজ্ঞানিক নাম: *Remelana jangala (Horsfield)*) এক প্রজাতির ছোট আকারের প্রজাপতি যার শরীর ও ডানা গাঢ় চকোলেট রঙের এবং এদের উপরের ডানা ধাতব উজ্জ্বল নীলচে রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।

## আকার

রুলিখয়ের এর প্রসারিত অবস্থায় ডানার আকার ৩২-৪২ মিলিমিটার দৈর্ঘ্যের হয়। 
## উপপ্রজাতি
ভারতে প্রাপ্ত রুলিখয়ের এর উপপ্রজাতি হল-
* *Remelana jangala ravata* Moore, 1865 – Northern Chocolate Royal
* *Remelana jangala andamanica* Wood-Mason & de Nicéville, 1881 – Powdery Chocolate Royal

## আচরণ
এই প্রজাপতির ছোট উড়ান দেখা যায়। পুরুষ রুলিখয়েরা ভিজে মাটিতে বসে জলপান করে। এদের ফুলের উপর বসে মধু পান করতে কদাচিৎ দেখা যায়। তবে এরা পাখীর বিষ্ঠার উপর বসে খনিজ লবণ পান করে। সাধারণত এরা উপরের ডানা দুটি উন্মুক্ত করে রৌদ্র পোহায়। 

## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:আসামে প্রাপ্ত লাইসিনিডি গোত্রের প্রজাপতি
বিষয়শ্রেণী:পাকিস্তানের প্রাণিকুল
বিষয়শ্রেণী:সিঙ্গাপুরের প্রজাপতি
বিষয়শ্রেণী:১৮২৯-এ বর্ণিত প্রজাপতি
রয়াল (প্রজাপতি)

**রয়াল** (বৈজ্ঞানিক নাম: *Junonia hierta (Fabricius)*) এক প্রজাতির হলুদ-কালো প্রজাপতি। এরা ‘নিমফ্যালিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়। এদের ওড়ার ছন্দ চঞ্চল এবং এদের সাধারণত মাটির কাছাকাছি উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়। এই হলুদ-কালো রঙের প্রজাপতিদের ডানার বাইরের দিকের অংশ চওড়া নীল এবং প্রায় গোলাকার হয়। নিচের হলুদ অংশে দুটি কালো ফুটকি থাকে।  উপরের ডানার প্রান্তভাগ কালো ও হলুদের মাঝেও প্রান্ত থেকে কালো কিছুটা অংশ ঢুকে এসেছে। নিচের দিকের কালো অংশের গা ঘেঁষে কালো বলয় দেখা যায় এবং এখানে মাঝখানে নীল ফুটকি থাকে। চোখের রঙ এবং অ্যান্টেনা কালচে বর্নের।

## আকার
রয়াল প্রজাপতিদের প্রসারিত অবস্থায় ডানার আকার ৪৫-৫৫ মিলিমিটার হয়।

## উপপ্রজাতি
রয়াল এর প্রজাতিগুলো হলো:

* *Junonia hierta hierta* (Fabricius, 1798) 
* *Junonia hierta cebrene* Trimen, 1870
* *Junonia hierta paris* Trimen, 1887 
* *Junonia hierta magna* (Evans, 1926)

### ভারতে প্রাপ্ত রয়াল এর  উপপ্রজাতি
ভারতে সাধারণত রয়াল এর যে উপপ্রজাতি দেখা যায় তা হল:- 
* *Junonia hierta hierta* Fabricius, 1798 – Oriental Yellow Pansy

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** উজ্জ্বল হলুদ বর্নের। সামনের ডানার অ্যাপেক্স অথবা শীর্ষভাগ কালো এবং হলুদ ছোপযুক্ত। কোস্টা এবং টার্মেন সরুভাবে কালো এবং ডরসাম চওড়া কালো ও টর্নাস অংশে পৌঁছে কালো অংশ অধিকতর চওড়া। ডিসকাল অংশে ২ ও ৫ নং শিরামধ্যে অবস্থিত চক্ষুবিন্দুগুলি প্রায়শই খুব অস্পষ্ট অথবা অনুপস্থিত। পিছনের ডানায় বেসাল অংশ (গোড়ার অংশ), কোস্টাল অংশ ও টার্মিনাল অংশ মধ্যভাগ পর্যন্ত চওড়া কালো। টার্মেনের নিম্নভাগ টর্নাস অবধি সরুভাবে কালো বর্নের। কোস্টার খানিক নিচে একটি বড় ও সুস্পষ্ট ডিম্বাকৃতি চকচকে নীল পটি দৃশ্যমান। ডিসকাল অংশ ও ডরসাম হলুদ বর্নের হয়।

**ডানার নিম্নতল** উপরিতলের উজ্জ্বল হলুদের পরিবর্তে ফ্যাকাশে হলুদ এবং কালোর পরিবর্তে ধূসর ও ইষদ বাদামী বন্ধনী ও দাগ দ্বারা চিত্রিত।

### স্ত্রী

**ডানার উপরিতল** পুরুষেরই প্রায় অনুরূপ, তবে অনুজ্জ্বল হলুদ ও অ্যাপেক্স এর ছোপগুলি ফ্যাকাশে হলুদ অথবা সাদাটে বর্নের হয়। উভয় ডানায় ডিসকাল অংশের বাইরের দিকে ২ ও ৫ নং শিরামধ্যস্থ চক্ষুবিন্দু দুটি সুস্পষ্ট ভাবে প্রতীয়মান ও চক্ষুবিন্দুগুলির কেন্দ্রভাগে চক্ষুতারা নীল। পিছনের ডানায় চক্ষুবিন্দুগুলি ক্ষুদ্রতর। সাবটার্মিনাল ও টার্মিনাল সরু কালো রেখা বিদ্যমান।

**ডানার নিম্নতল** পুরুষ নমুনার অনুরূপ। পুরুষ অপেক্ষা স্ত্রী প্রজাতি আকারে বড় হয়।

## বিস্তার
এই প্রজাতি ভারত, পাকিস্তান, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

## আচরণ
এদের ওড়ার ছন্দ বেশ চঞ্চল এবং এরা মাটির কাছাকাছি উড়তে পছন্দ করে। পুরুষ রয়াল প্রজাপতিদের ভিজে মাটিতে জলপান করতে এবং ফুলের মধু খেতে সাধারণত দেখা যায়। এরা অতিমাত্রায় সক্রিয় এবং একটি বিশেষ বিচরন ক্ষেত্রের মধ্যে সীমাবব্ধ থাকতে ভালোবাসে।

## চিত্রশালা

File:Yellow pansy cat sec.jpg|শুককীট
File:Yellow pansy pupa sec.jpg| মূককীট


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৯৮-এ বর্ণিত প্রজাপতি
পাল্লারাখি

**পাল্লারাখি ** (বৈজ্ঞানিক নাম: *Cirrochroa aoris (Doubleday)*) এক প্রজাতির মাঝারি আকারের প্রজাপতি যার শরীর ও ডানা কালচে হলুদ বর্ণের।  এরা ‘নিমফ্যালিডি’ গোত্রের সদস্য।

## আকার

পাল্লারাখির প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়। 
## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পাল্লারাখি পুরুষ এবং স্ত্রী উভয়ের সামনের ডানার উপরিপৃষ্ঠে অ্যাপেক্স (শীর্ষভাগ) এবং টার্মেন (পাশের প্রান্ত) এ সরু কালো ব্যান্ড থাকে। পিছনের ডানার উপরিপৃষ্ঠে ডিস্কাল অংশে উপরের এবং নিচের দিকে ৩টি করে কালো বুটি থাকে যেগুলি সরলরৈখিক ভাবে বিন্যস্ত। সামনের ডানায় পাশাপাশি দুটি করে সেল দেখা যায়। পিছনের ডানার উপরিভাগে সাদা চওড়া ফিসকাল ব্যান্ড, ৬নং শিরার উপরের কোস্টা অবধি প্রসারিত।

## আচরণ

এদের পাহাড়ের পাদদেশ অঞ্চলে দেখা যায়। ৭৫০০ফুট উচ্চতার উপরে পাল্লারাখিদের সাধারণত দেখা যায় না। এরা নদী অথবা ঝর্নার ধারে ভিজে বালিতে বসে জলপান করে, তখন তারা তাদের ডানাগুলি অর্ধেক খুলে বসে।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪৭-এ বর্ণিত প্রজাপতি
কেলোর কীর্তি

***কেলোর কীর্তি*** ২০১৬ সালের ভারতীয় একটি বাংলা কমেডি চলচ্চিত্র। এই ছবিটি পরিচালনা করেন রাজা চন্দ। এতে অভিনয় করেন দেব, মিমি চক্রবর্তী, যীশু সেনগুপ্ত,  অঙ্কুশ হাজরা, সায়ন্তিকা বন্দ্যোপাধ্যায়, নুসরাত জাহান, কৌশানী মুখোপাধ্যায়, রুদ্রনীল ঘোষ। এটি তামিল চলচ্চিত্র চার্লি চ্যাপলিন এবং হিন্দি চলচ্চিত্র 'নো এন্ট্রি'-এর পুনঃনির্মাণ।  এই ছবিটি ২০১৬ সালের ৬ই জুন (ঈদ ও রথ যাত্রা উপলক্ষ্যে) মুক্তি পায়।

## শ্রেষ্ঠাংশে
* *গুরু* চরিত্রে দেব 
* *জয়* চরিত্রে যীশু সেনগুপ্ত 
* *অপূর্ব* চরিত্রে অঙ্কুশ
* *রিমা* চরিত্রে মিমি চক্রবর্তী
* *অনুষ্কা* চরিত্রে কৌশানী মুখোপাধ্যায়
* *উর্বশী* চরিত্রে নুসরাত জাহান
* *প্রিয়া* চরিত্রে সায়ন্তিকা বন্দ্যোপাধ্যায়
* *ডাক্তার/হোটেলকর্মী* চরিত্রে খরাজ মুখোপাধ্যায়
* রুদ্রনীল ঘোষ
* *জ্যোতিষী* চরিত্রে কাঞ্চন মল্লিক

## সংগীত

## তথ্যসূত্র

## বহিঃসংযোগ
* অফিশিয়াল ফেসবুক পাতা

বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:তামিল চলচ্চিত্রের বাংলা পুনর্নির্মাণ
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:রাজা চন্দ পরিচালিত চলচ্চিত্র
হারাবো তোকে

**হারাবো তোকে নিয়ে** ২০১৬ সালে মুক্তিপ্রাপ্ত রোমান্টিক ধাচের ঢালিউড চলচ্চিত্র *[[Shikari (2016 film)|শিকারী]]* একটি বাংলা গান।  ইন্দ্রদীপ দাশগুপ্ত রচিত এবং প্রসেন এর সুরে গানটিতে কণ্ঠ দিয়েছেন শান। মিউজিক ভিডিওতে ঠোট মিলিয়েছেন বাংলাদেশের সুপারস্টার শাকিব খান এবং কলকাতার চিত্রনায়িকা শ্রাবন্তী চট্টোপাধ্যায়।

## মুক্তিলাভ এবং প্রতিক্রিয়া
শিকারী চলচ্চিত্রটির ১ম গান হিসেবে *হারাবো তোকে নিয়ে* বাংলাদেশে (জাজ মিউজিক) এবং ভারতে (এসকে মিউজিক) এর ব্যানারে ১৬ই জুন ২০১৬ তারিখে মুক্তি দেওয়া হয়। ভারতীয় সংগীতশিল্পী শান গানটিতে কণ্ঠ দিয়েছেন। গানটিতে ঠোট মিলিয়েছেন শাকিব খান এবং শ্রাবন্তী চট্টোপাধ্যায় এবং গানটি লন্ডনে চিত্রায়িত করা হয়। ভিডিওটি ইউটিউবে ব্যাপকভাবে সাড়া পায় এবং মাত্র ৩৬ ঘণ্টার মধ্যে ২ মিলিয়ন (২০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের থেকে এবং সমালোচকদের নিকট থেকে প্রশংসা লাভ করে। 

## আরও দেখুন

## তথ্যসূত্র

বিষয়শ্রেণী:বাংলাদেশী গান
বিষয়শ্রেণী:২০১৬-এর গান
বিষয়শ্রেণী:চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
এসকে মুভিজ

**এসকে মুভিজ** একটি ভারতীয় চলচ্চিত্র প্রযোজনা ও বিতরণ কোম্পানি। যার প্রতিষ্ঠাতা কর্ণধার হলেন হিমাংশু ধানুকা এবং অশোক ধানুকা। ১৯৮৮ সালে প্রতিষ্ঠিত হয়েছিল এবং তারপর থেকে এটি ভারতের মিডিয়া এবং বিনোদন শিল্পে একটি গুরুত্বপূর্ণ অংশ হয়ে উঠেছে । কলকাতার পশ্চিমবঙ্গে প্রযোজনা সংস্থাটির সদর দফতর অবস্থিত। কোম্পানিটি ৭০টিরও বেশি চলচ্চিত্র নির্মাণ করেছে।

## ইতিহাস
২০২৪ সালের ১১ নভেম্বর এসকে মুভিজ প্রযোজিত ১৮টি বাংলা ছবির তালিকা ঘোষণা এবং পোস্টার উন্মোচন করে। চলচ্চিত্রের গুচ্ছটি ১৮অনস্ক্রিন নামে পরিচিত।

## চলচ্চিত্রের তালিকা

## আরো দেখুন
* **[[১৮অনস্ক্রিন]]** এসকে মুভিজের ১৮টি চলচ্চিত্রের গুচ্ছ
## তথ্যসূত্র

## বহিঃসংযোগ
* 

বিষয়শ্রেণী:পশ্চিমবঙ্গের চলচ্চিত্র প্রযোজনা প্রতিষ্ঠান
বিষয়শ্রেণী:ভারতের বিনোদনমূলক প্রতিষ্ঠান
বিষয়শ্রেণী:কলকাতা ভিত্তিক কোম্পানি
বিষয়শ্রেণী:১৯৯৫-এ প্রতিষ্ঠিত মিডিয়া কোম্পানি
বিষয়শ্রেণী:১৯৮৮-এ পশ্চিমবঙ্গে প্রতিষ্ঠিত
বিষয়শ্রেণী:১৯৮৮-এ প্রতিষ্ঠিত ভারতীয় কোম্পানি
বিষয়শ্রেণী:ভারতের চলচ্চিত্র প্রযোজনা কোম্পানি
সুন্দরবনে সাত বৎসর

**সুন্দরবনে সাত বৎসর** প্রখ্যাত কথাসাহিত্যিক বিভূতিভূষণ বন্দ্যোপাধ্যায় দ্বারা সমাপ্ত একটি রোমাঞ্চকর উপন্যাস। বিভূতিভূষণের মৃত্যুর দুই বছর পর অর্থাৎ ১৯৫২ খ্রিস্টাব্দে এটি প্রথম বইয়ের আকারে প্রকাশিত হয়। উপন্যাসটির সূচনা-অংশের লেখক কে এই নিয়ে মতভেদ আছে। গল্পের কাহিনীটি মূলত অভিযান-কেন্দ্রিক। প্রবল প্রতাপ নদী ও তার উত্তাল তরঙ্গের সঙ্গে মানুষের বাঁচার লড়াইয়ের মর্মস্পর্শী বর্ণনা এতে আছে।

## আদি রচয়িতা সংক্রান্ত বিভ্রান্তি
বিভূতিভূষণ উপন্যাসটির ভূমিকায় লিখেছেন, "শেষ দিকের কয়েকটি অধ্যায় লিখিয়া দিয়া এই পুস্তকের সুন্দর গল্পটি সমাপ্ত করিবার ভার আমার উপর ন্যস্ত হইয়াছিল।" প্রথম প্রকাশের পর মনে করা হয়েছিল, ভুবনমোহন রায় এর সূচনা-অংশের লেখক। কিন্তু, বইটির দ্বিতীয় মুদ্রণে (১৯৭৩ খ্রিস্টাব্দে) 'সখা ও সাথী' (১৮৯৫ খ্রিস্টাব্দ) পত্রিকার উল্লেখ থাকায় ধারণা করা হয়েছে, স্বয়ং ঐ পত্রিকার সম্পাদকই উপন্যাসের সূচনা-অংশ লিখে থাকতে পারেন। দীর্ঘদিন পর এটির পুনরুদ্ধার হয় এবং বইটির প্রথম প্রকাশক এটি সম্পূর্ণ করার জন্য বিভূতিভূষণকে অনুরোধ করেন।

## কাহিনী ও সমালোচনা
পুরানো দিনে গঙ্গাসাগর-তীর্থ কেমন ছিল, তার একটা মোটামুটি চিত্ৰ উপন্যাসের সূচনা-অংশ থেকে পাওয়া যায়। বাঘ-কুমীর-বুনো মহিষ-অজগর অধ্যুষিত অবিভক্ত বাংলার ভয়ঙ্কর সুন্দরবনের পরিচিতিও মেলে।

### বিভূতিভূষণের অবদান
গল্পে সবকিছু ছাপিয়ে বড় হয়ে দেখা দিয়েছে ঐ জায়গার একটি দ্বীপের (নাম কাছিমমারির চর) এক বৃদ্ধের চরিত্র। নায়ক-ছেলেটি বৃদ্ধকে জিজ্ঞাসা করছে, "আপনি কাছিমের খোল একত্র করেন,মুক্তা বিক্রি করেন না?" বৃদ্ধের উত্তর —  "না কাউকে দেখাই না। অনেক টাকার মাল। টাকা হলে মনে অহংকার আসবে, বিলাসের ইচ্ছা আসবে। এমন সুন্দর জায়গা থেকে হবে চির-নির্বাসন।" এই এক আঁচড়ে ফুটে উঠেছে বৃদ্ধের চরিত্র। বিভূতিভূষণ সৃষ্ট এই চরিত্রটির জন্য অভিযান-কাহিনীটির এক মহত্তর ক্ষেত্রে উত্তরণ ঘটে। ফুটে উঠেছে তার সৃষ্টি অন্যান্য উপন্যাসের মতো প্রকৃতি প্রেম ।

## তথ্যসূত্র

* উপন্যাস পরিচয়, বিভূতিভূষণ বন্দ্যোপাধ্যায় উপন্যাস সমগ্র (২য় খন্ড), পৃষ্ঠা ১১৯২

বিষয়শ্রেণী:বিভূতিভূষণ বন্দ্যোপাধ্যায়ের উপন্যাস
বিষয়শ্রেণী:বাংলা ভাষার উপন্যাস
রাতাবাড়ী বিধানসভা কেন্দ্র

**রাতাবাড়ী** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই বিধানসভা কেন্দ্রটি ১৯৬২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭৩,৪৩৯ জন যার মধ্যে পুরুষ ভোটার ৮৯,৪৮৭ জন এবং নারী ভোটার ৮৩,৯৪৯ জন। এছাড়াও তিনজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৩৮।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৮,২৬৯ জন যার মধ্যে পুরুষ ভোটার ৭৮,৭৯৮ জন এবং নারী ভোটার ৬৯,৪৭১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৮,০২০ জন যার মধ্যে পুরুষ ভোটার ৭২,৪৪২ জন এবং নারী ভোটার ৬৫,৫৭৮ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৯ ফলাফল

### ২০১৬ ফলাফল

### ২০১১ ফলাফল

## আরও দেখুন
* আসাম বিধানসভা সমষ্টির তালিকা

## তথ্যসূত্র

বিষয়শ্রেণী:করিমগঞ্জ জেলা
বিষয়শ্রেণী:আসামের বিধানসভা কেন্দ্র
নারায়ণোপনিষদ্‌

**নারায়ণ উপনিষদ** () বা **নারায়ণোপনিষদ্‌** হল একটি অপ্রধান উপনিষদ্‌। মুক্তিকা অনুসারে রাম ও হনুমানের কথোপকথনের আকারে তালিকাভুক্ত ১০৮টি উপনিষদের মধ্যে এই উপনিষদের স্থান ১৮। এই গ্রন্থের রচয়িতার নাম ও কালপঞ্জি সঠিক জানা যায় না। নারায়ণ উপনিষদ সংস্কৃত ভাষায় রচিত এবং কৃষ্ণ যজুর্বেদের সঙ্গে যুক্ত। এটি ১৪টি বৈষ্ণব উপনিষদের অন্যতম। নারায়ণের (বিষ্ণু) প্রতি ভক্তি এই গ্রন্থের প্রধান প্রতিপাদ্য বিষয়। হেনরি টমাস কোলব্রুকের ১৯শ শতাব্দীর প্রথম ভাগের সংকলন গ্রন্থে এই উপনিষদটির স্থান ৩৩তম।

পল ডুসেনের মতে, এটি সেই সকল উপনিষদ্‌গুলির অন্যতম যেগুলিকে “কাল্ট অফ ফর্মুলা” হিসেবে চিহ্নিত করা যায়। এই জাতীয় উপনিষদে বস্তু ও দর্শনের থেকে নির্দিষ্ট পদ্ধতির দিকে ধ্যান স্থান পরিবর্তন করে। নারায়ণোপনিষদ্‌ গ্রন্থের পদ্ধতিটি হল, ‘ওঁ নমঃ নারায়ণায়’ মন্ত্রটি মোক্ষ লাভের পথ। এই মন্ত্রের মাধ্যমে বিষ্ণুর সাজুয্য প্রাপ্ত হওয়া যায়। এই গ্রন্থটিকে অন্যতম মন্ত্র উপনিষদ্‌ মনে করা হয়।

নারায়ণ উপনিষদ অনুসারে, “সকল দেবদেবী, সকল ঋষি ও সকল জীব নারায়ণ থেকে জাত হয় এবং নারায়ণেই বিলীন হয়।” ডুসেন মনে করেন, সম্ভবত বিভিন্ন যুগের ধর্মগ্রন্থ থেকে পঙ্‌ক্তি চয়ন করে এই গ্রন্থটি সংকলিত হয়েছে।

## বিষয়বস্তু
নারায়ণোপনিষদ্‌ একটি ক্ষুদ্রায়তন উপনিষদ্‌। এই উপনিষদ্‌ পাঁচটি অধ্যায়ে বিভক্ত।

### প্রথম অধ্যায় : সকল কিছু নারায়ণে জাত, নারায়ণেই লীন
উপনিষদ প্রথম অধ্যায়ে দাবি করে যে নারায়ণ প্রাণ (জীবনের সারাংশ, শ্বাস), ইন্দ্রিয় এবং মন (চিৎ এবং চেতনা) সৃষ্টি করেছেন। তিনি মহাবিশ্বের উপাদান সৃষ্টি করেছেন, যথা বাতাস (বায়ু), আলো (জ্যোতি), জল (অপ), আগুন (অগ্নি), ইথার (আকাশ) এবং পৃথিবী (পৃথ্বী)। তাঁর থেকেই জন্মগ্রহণ করেছেন ব্রহ্মা, রুদ্র, প্রজাপতি, দ্বাদশ আদিত্য, ইন্দ্র, অষ্টবসু, কাব্যের ছন্দ, সকল ঋষি ও সকল জীব। সকলেই নারায়ণ থেকে জাত হন এবং শেষে নারায়ণেই বিলীন হয়ে যান।

### দ্বিতীয় অধ্যায় : নারায়ণ হলেন এক ঈশ্বর
দ্বিতীয় অধ্যায়ে ঘোষণা করা হয়েছে যে, নারায়ণ হলেন অদ্বিতীয়, চিরন্তন ঈশ্বর। তিনি এবং ব্রহ্ম, শিব, শক্র, কাল, সগুণ, নির্গুণ, অন্তস্থ, বহিঃস্থ, সকল ব্রহ্মাণ্ড, অতীয় ও ভবিষ্যৎ সকলই এক।

### তৃতীয়, চতুর্থ ও পঞ্চম অধ্যায় : নারায়ণ পদ্ধতি
তৃতীয় ও চতুর্থ অধ্যায়ে বলা হয়েছে যে, 
নারায়ণ উপনিষদ অধ্যয়ন হল নির্ভীক জীবনের পথ, অমরত্ব অর্জন, ব্রহ্মের অংশ হয়ে ওঠা। এই গ্রন্থের মতে, পাঠ্য মন্ত্রটি হল ‘ওঁ নমো নারায়ণায়’। এই মন্ত্রটি ১-২-৫ অক্ষরবিশিষ্ট। এই মন্ত্র পাঠ করলে দীর্ঘ জীবন প্রাপ্ত হওয়া যায় এবং সকল জাগতিক ও আধ্যাত্মিক কামনা পূর্ণ হয়।

পঞ্চম অধ্যায়ে অনুসারে, যিনি ‘ওঁ নমো নারায়ণায়’ পদ্ধতিতে পূজা করেন, তিনি বিষ্ণুর স্বর্গে গমন করেন এবং জন্ম ও সংসার থেকে মুক্ত হন। যিনি উপনিষদি পাঠ করেন, তিনি সকল পাপ থেকে মুক্ত হন এবং নারায়ণের সাজুয্য প্রাপ্ত হন। এই গ্রন্থে আরও বলা হয়েছে,

## তথ্যসূত্র

## গ্রন্থপঞ্জি
*
*
*

বিষয়শ্রেণী:উপনিষদ্‌
বিষয়শ্রেণী:হিন্দু ধর্মগ্রন্থ
বিষয়শ্রেণী:সংস্কৃত ধর্মগ্রন্থ
বেঙ্গল মিউজিক কলেজ

থাম্ব|বেঙ্গল মিউজিক কলেজ, কলকাতা।
**বেঙ্গল মিউজিক কলেজ** (**বিএমসি**) হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি সংগীত প্রশিক্ষণ মহাবিদ্যালয়। ১৯৪০ সালে ননীগোপাল বন্দ্যোপাধ্যায় এই মহাবিদ্যালয়টি স্থাপন করেন। ১৯৫৬ সালে এটি কলকাতা বিশ্ববিদ্যালয়ের অনুমোদন লাভ করে। এখানে ভারতীয় শাস্ত্রীয় সংগীতের উপর ইন্টারমিডিয়েট, স্নাতক (সাম্মানিক ও সাধারণ) ও স্নাতকোত্তর পাঠক্রম চালু রয়েছে। কলেজ ভবনের ভিত্তিপ্রস্তর ১৯৬২ সালের ২৯ জুলাই স্থাপন করেন হুমায়ুন কবির

২০০৩ সালে এই মহাবিদ্যালয়ে মাস্টার অফ মিউজিক পাঠক্রম চালু হয়েছে এবং ২০০৯ সালে চালু হয়েছে একটি পিএইচ.ডি. কর্মসূচি। দুটিই কলকাতা বিশ্ববিদ্যালয়ের অনুমোদন প্রাপ্ত।

## আরও দেখুন
* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:কলকাতার বিশ্ববিদ্যালয় ও কলেজ
বিষয়শ্রেণী:কলকাতা বিশ্ববিদ্যালয় অনুমোদিত শিক্ষাপ্রতিষ্ঠান
বিষয়শ্রেণী:১৯৪০-এ স্থাপিত শিক্ষাপ্রতিষ্ঠান
বিষয়শ্রেণী:ভারতের সংগীত শিক্ষাপ্রতিষ্ঠান
বিষয়শ্রেণী:কলকাতা বিশ্ববিদ্যালয়
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের সঙ্গীত বিদ্যালয়
বিষয়শ্রেণী:১৯৪০-এ ভারতে প্রতিষ্ঠিত
ক্ষত (চলচ্চিত্র)

***ক্ষত*** ২২ জুলাই ২০১৬ সালে মুক্তিপ্রাপ্ত একটি প্রণয়ধর্মী বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, রাইমা সেন, ও পাওলি দাম।

## কাহিনী সংক্ষেপ

চলচ্চিত্রটিতে প্রসেনজিৎ চট্টোপাধ্যায়কে একজন লেখকের ভূমিকায় দেখা যাবে। যে একজন অদ্ভুত শক্তির অধিকারী। ভবিষ্যতে কি হবে তা তিনি আগেই বুঝতে পারেন এবং তাই লেখেন। এছাড়াও চলচ্চিত্রে যৌনতা, বিশ্বাসঘাতকতা, ভালবাসা ও সহিংসতায় পরিপূর্ণ।

## শ্রেষ্ঠাংশে

* প্রসেনজিৎ চট্টোপাধ্যায় - একজন ভবিষ্যৎবক্তা লেখক
* পাওলি দাম -
* রাইমা সেন -

## তথ্যসূত্র

## বহিঃসংযোগ
*ইউটিউবে ট্রেইলার
*টুইটারে ক্ষত

বিষয়শ্রেণী:২০১৬-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:প্রসেনজিৎ চট্টোপাধ্যায় অভিনীত চলচ্চিত্র
বিষয়শ্রেণী:কমলেশ্বর মুখোপাধ্যায় পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় আদিরসাত্মক রোমাঞ্চকর চলচ্চিত্র
বিষয়শ্রেণী:অনুপম রায় সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
ক্ষেপণাস্ত্র প্রযুক্তি নিয়ন্ত্রণ গোষ্ঠী

**ক্ষেপণাস্ত্র প্রযুক্তি নিয়ন্ত্রণ গোষ্ঠী** বা **এমটিসিআর** হল ক্ষেপণাস্ত্র, রকেট, ড্রোণ প্রভৃতি অস্ত্র নিয়ন্ত্রণ গোষ্ঠী। এই গোষ্ঠী বিশ্বে ক্ষেপণাস্ত্র নিয়ন্ত্রণের এক শক্তিশালী সংগঠন।বর্তমানে এই গোষ্ঠীর সদস্য সংখ্যা ৩৫। সংগঠনটিতে যুক্ত হওয়ার প্রধান শর্ত হল সদস্য দেশটি ৫০০ কেজি ও ৩০০ কিমির বেশি পাল্লার ক্ষেপণাস্ত্র তৈরি করা ও ছোড়া যাবে না।
## ইতিহাস
১৯৮৭ সালে জি৭ গোষ্ঠীর সদস্য জাপান, ব্রিটেন, ফ্রান্স, জার্মানি, ইটালি, কানাডা ও যুক্তরাষ্ট্রকে নিয়ে "এমটিসিআর" প্রতিষ্ঠিত হয়। ২০১৬ সালের ২৭ জুনের আগে গোষ্ঠীটির মোট সদস্য ছিল ৩৪টি। ২০১৬ সালের ২৭ জুন নতুন সদস্য হিসাবে ভারত সংগঠনে যুক্ত হয়।ভারত বর্তমানে সংগঠনটির ৩৫তম পূর্ণ সদস্য।
## সদস্য
সংগঠনটির সদস্য সংখ্যা ৩৫।

* অস্ট্রিয়া, ১৯৯১
* অস্ট্রেলিয়া, ১৯৯০
* আইসল্যান্ড, ১৯৯৩
* আর্জেন্টিনা, ১৯৯৩
* আয়ারল্যান্ড, ১৯৯২ 
* ইউক্রেন, ১৯৯
* ইতালি, ১৯৮৭
* কানাডা, ১৯৮৭
* কোরীয় প্রজাতন্ত্র, ২০০১
* গ্রিস, ১৯৯২
* চেক প্রজাতন্ত্র, ১৯৯৮
* জার্মানি, ১৯৯৮৭
* জাপান, ১৯৮৭
* ডেনমার্ক, ১৯৯০
* তুরস্ক, ১৯৯৭
* দক্ষিণ আফ্রিকা, ১৯৯৫
* নরওয়ে, ১৯৯০
* নিউজিল্যান্ড, ১৯৯১
* নেদারল্যান্ড, ১৯৯০
* পর্তুগাল, ১৯৯২
* পোল্যান্ড, ১৯৯৭
* ফিনল্যান্ড, ১৯৯১
* ফ্রান্স, ১৯৮৭
* বুলগেরিয়া, ২০০৪
* বেলজিয়াম, ১৯৯০
* ব্রাজিল, ১৯৯৫
* ভারত, ২০১৬
* মার্কিন যুক্তরাষ্ট্র, ১৯৮৭
* যুক্তরাজ্য, ১৯৮৭
* রাশিয়ান ফেডারেশন, ১৯৯৫
* লাক্সার্মবার্গ, ১৯৯০
* সুইজারল্যান্ড, ১৯৯২
* সুইডেন, ১৯৯১
* স্পেন, ১৯৯০
* হাঙ্গেরি, ১৯৯৩
## তথ্যসূত্র

বিষয়শ্রেণী:সংগঠন
জয় জিনেন্দ্র

**জয় জিনেন্দ্র!** (সংস্কৃত: जय जिनेन्द्र, ) হল জৈনদের একটি সাধারণ সম্ভাষণ। এই শব্দবন্ধটির অর্থ ‘শ্রেষ্ঠ জিনের জয় হোক।’ উল্লেখ্য, জৈন তীর্থংকরদের ‘জিন’ বলা হয়।

এই সম্মানপ্রদর্শনের সম্ভাষণটি দুটি সংস্কৃত শব্দ দ্বারা গঠিত: ‘জয়’ ও ‘জিনেন্দ্র’।
:’জয়’ শব্দটি সাধারণত কারও জয়ধ্বনি বা বন্দনা করার জন্য ব্যবহৃত হয়। ‘জয় জিনেন্দ্র’ শব্দবন্ধে এই শব্দটি ব্যবহার করা হয়েছে জিনেদের (বিজয়ী) গুণাবলি কীর্তনের জন্য।
:‘জিনেন্দ্র’ শব্দটির সন্ধিবিচ্ছেদ করলে দুটি শব্দ পাওয়া যায়। যথা, ‘জিন’ ও ‘ইন্দ্র’। জিন বলতে সেই সব মানুষকে বোঝানো হয় যাঁরা মনের কামনাবাসনা জয় করে কেবল জ্ঞান (শুদ্ধ অনন্ত জ্ঞান) লাভ করেছেন। এই শব্দটি তীর্থংকর শব্দের সমার্থক। অন্যদিকে ‘ইন্দ্র’ শব্দটির অর্থ প্রধান বা প্রভু।

## আরও দেখুন
*জৈনধর্মে ঈশ্বর
*মহাবীর

## টীকা

## তথ্যসূত্র
*
*

বিষয়শ্রেণী:জৈন আচরণ ও অভিজ্ঞতা
বিষয়শ্রেণী:ভারতের সম্ভাষণমূলক শব্দ ও শব্দবন্ধ
চার অধ্যায় (হিন্দি চলচ্চিত্র)

***চার অধ্যায়*** হলো ১৯৯৭ সালে মুক্তিপ্রাপ্ত একটি ভারতীয় হিন্দি নাটকীয় চলচ্চিত্র। ১৯৩৪ সালে লিখিত রবীন্দ্রনাথ ঠাকুরের শেষ উপন্যাস *[[চার অধ্যায় (উপন্যাস)|চার অধ্যায়]]* অবলম্বনে নির্মিত এই ছবিটির চিত্রকাহিনি রচনা ও পরিচালনা করেন কুমার সাহানি।

এই ছবির প্রেক্ষাপট ১৯৩০ ও ১৯৪০-এর দশকের পরবর্তী বঙ্গীয় নবজাগরণ যুগ। ছবির চরিত্রগুলি হল তরুণ বুদ্ধিজীবী ও বিপ্লবী। তারা ভারতের স্বাধীনতা আন্দোলনের সঙ্গে যুক্ত। ছবির বিষয়বস্তু হল ব্যক্তিগত জীবনে রাজনৈতিক ইস্যুগুলির প্রভাব, অন্ধ জাতীয়তাবাদ ও নেতার প্রতি অন্ধ আনুগত্য এবং আদর্শবাদের কুৎসিত দিক।

ছবির অভিনেতা-অভিনেত্রীরা বেশিরভাগই অপেশাদার। এঁরা হলেন নন্দিনী ঘোষাল (কেলুচরণ মহাপাত্রের ছাত্রী এক ওড়িশি নৃত্যশিল্পী), কৌশিক গোপাল (মনস্তত্ত্ববিদ), সুমন্ত চট্টোপাধ্যায় (বিজ্ঞাপন ও মঞ্চ অভিনেতা)।

## অভিনয়শিল্পীগণ
* সুমন্ত চট্টোপাধ্যায় - অতীন্দ্র
* নন্দিনী ঘোষাল - এলা
* কৌশিক গোপাল - ইন্দ্রনাথ
* শিবপ্রসাদ মুখোপাধ্যায় 
* শ্রুতি ইউসুফ
* রজত কপুর
* রামচন্দ্র পারিহার

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এর চলচ্চিত্র
বিষয়শ্রেণী:১৯৯৭-এর ভারতীয় চলচ্চিত্র
বিষয়শ্রেণী:ভারতীয় উপন্যাস-ভিত্তিক চলচ্চিত্র
বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:১৯৪০-এর দশকের পটভূমিতে চলচ্চিত্র
বিষয়শ্রেণী:বাংলার পটভূমিতে চলচ্চিত্র
২০০৭ সালের বাংলাদেশী চলচ্চিত্রের তালিকা

**২০০৭** সালে বাংলাদেশে মুক্তিপ্রাপ্ত চলচ্চিত্রের তালিকা।

## মুক্তিপ্রাপ্ত চলচ্চিত্র সমূহ
### জানুয়ারি-মার্চ

### এপ্রিল-জুন

### জুলাই-সেপ্টেম্বর

### অক্টোবর-ডিসেম্বর

## আরও দেখুন

* ২০০৬ সালের বাংলাদেশী চলচ্চিত্রের তালিকা
* ২০০৮ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০০৭-এ বাংলাদেশ
শিব নিবাস প্যালেস

**শিব নিবাস প্যালেস** () রাজস্থানের উদয়পুরের  মহারানার পূর্বের বাসভবন,  যা পিকোলা হ্রদের তীরে অবস্থিত।

## অতিথি ঘর
সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন।

অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন।

১৯৫৫ সালে যে সময়  ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর  রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়।

## হোটেল
রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন।

প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান।

* ১৯টি শৌখিন কক্ষ
* ৮টি টেরেস স্যুইট
* ৬টি রয়াল স্যুইট
* ৩টি ইমপেরিয়াল স্যুইট

প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন।

হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা।

প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়।

## তথ্যসূত্র

বিষয়শ্রেণী:রাজস্থানের প্রাসাদ
বিষয়শ্রেণী:ভারতের রাজকীয় বাসস্থান
বিষয়শ্রেণী:রাজস্থানের হোটেল
বিষয়শ্রেণী:ভারতের ঐতিহ্যবাহী হোটেল
বিষয়শ্রেণী:উদয়পুরের হোটেল
বিষয়শ্রেণী:উদয়পুরের প্রাসাদ
বিষয়শ্রেণী:ভারতের রাজকীয় বাসভবন
পরশুরামের প্রাসাদ

**পরশুরামের প্রাসাদ** ঐতিহাসিক মহাস্থানগড়ের সীমানা প্রাচীর বেষ্টনীর ভিতরে যেসব প্রাচীন সভ্যতার নিদর্শন আবিষ্কৃত হয়েছে তার মধ্যে অন্যতম। স্থানীয়ভাবে এটি তথাকথিত হিন্দু নৃপতি পশুরামের প্যালেস নামে পরিচিত।

## ইতিহাস
১৯০৭, ১৯৬১ ও ১৯৯৫ সালে মোট তিন বার এখানে প্রত্নতাত্ত্বিক খনন কাজ পরিচালনা করে তিনটি নির্মাণ যুগের সন্ধান পাওয়া যায়।

১৯৬১ সালে উপরিভাগের ইমারত ভেদ করে দুইটি গভীর খাদ খননের ফলে আরও দুইটি নির্মাণ যুগের ইমারতের ভগ্নাবশেষসহ বহুসংখ্যক উজ্জ্বল মৃৎপাত্রের টুকরা পাওয়া যায়। যা সুলতানি আমলের মৃৎপাত্রের সাথে সাদৃশ্যপূর্ন। অর্থাৎ দ্বিতীয় পর্যায়ের নির্মাণ কাল ১৫শ/১৬শ শতকের বা সুলতানী আমলের বলে প্রত্নতত্ত্ববিদগণ ধারণা করেন। এছাড়া এখানে কোম্পানি আমলের (১৮৩৫-১৮৫৩) দুইটি মুদ্রা পাওয়া গেছে।

সুলতানী আমলের ইমারতের নিচে প্রথম পর্যায়ে নির্মিত ইমারতের ভবনাবশেষসহ পোড়ামাটির চিত্রফলক, প্রস্তর নির্মিত বিষ্ণুপট্টের ভগ্নাংশ ও বহু কড়ি পাওয়া গেছে। প্রথম পর্যায়ে প্রাপ্ত স্থাপত্যের কাঠামো ও প্রত্নবস্তুর সাথে পাল আমলের কাঠামো ও প্রত্নবস্তুর সাদৃশ্য রয়েছে। অর্থাৎ প্রথম পর্যায়ে প্রাপ্ত এ সকল নিদর্শন থেকে ধারণা করা যায়, এখানে অষ্টক শতক বা পাল আমলের নির্মিত ইমারতের ধ্বংসাবশেষ রয়েছে।

## অবকাঠামো
উপরের স্তরে অপেক্ষাকৃত আধুনিককালে নির্মিত একটি বিরাট আবাস বাটির সম্পূর্ণ নকশা উন্মোচিত হয়েছে। অন্দর মহলে অবস্থিত ছোট একটি অঙ্গনের দিকে মুখ করে নির্মিত পৃথক পৃথক ৪টি মহল বা অংশের অস্তিত্ব পাওয়া গেছে। মহলগুলোর প্রবেশ পথ সহ বেশ কিছু কক্ষ, সোপান শ্রেণী, সীমানা প্রাচীর এবং পূর্ব ও পশ্চিমে দুটি প্রবেশদ্বার আবিষ্কৃত হয়েছে। মুল প্রবেশদ্বার হচ্ছে পূর্ব পাশের প্রবেশদ্বার। যার দুই পাশে দুইটি প্রহরী কক্ষের নিদর্শন দেখা যায়। উপরিভাগে মোঘল ও ব্রিটিশ আমলে ব্যবহৃত ছোট আকারে ইট, চুন সুরকির আস্তর, চুনকামের ব্যবহার, গঠনশৈলী ইত্যাদি দেখে অনুমান করা যায় যে, এই ইমারত অষ্টাদশ শতকের শেষদিকে নির্মিত হয়েছিল।

## চিত্রশালা


Place of parshuram (9).jpg
Place of parshuram (31).jpg
Place of parshuram (26).jpg
Place of parshuram (16).jpg
Place of parshuram (10).jpg
Palace of Parshuram, Mahasthangarh, Bogra, September 2016 15.jpg
Palace of Parshuram, Mahasthangarh, Bogra, September 2016 11.jpg
Palace of Parshuram, Mahasthangarh, Bogra, September 2016 12.jpg
Poshuram.jpg
Palace of Parshuram, Mahasthangarh, Bogra, September 2016 04.jpg
Place of parshuram (46).jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বগুড়া জেলার প্রত্নতাত্ত্বিক স্থাপনা
বিষয়শ্রেণী:পুণ্ড্রনগরের ধ্বংসাবশেষ
বিষয়শ্রেণী:বগুড়া জেলার দর্শনীয় স্থান
২০১৬ অস্ট্রেলিয়া ক্রিকেট দলের শ্রীলঙ্কা সফর

অস্ট্রেলিয়া জাতীয় ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা ১৮ জুলাই থেকে ৯ সেপ্টেম্বর ২০১৬-এ অনুষ্ঠিত হয়।
## দলীয় সদস্য

## প্রস্তুতিমূলক খেলা
### প্রথম শ্রেণী: শ্রীলঙ্কা একাদশ বনাম অস্ট্রেলিয়া

## টেস্ট সিরিজ
### ১ম টেস্ট

### ২য় টেস্ট

### ৩য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## টি২০আই সিরিজ
### ১ম টি২০আই

### ২য় টি২০আই

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজের পাতা 

বিষয়শ্রেণী:২০১৬-এ অস্ট্রেলীয় ক্রিকেট
বিষয়শ্রেণী:২০১৬-এ শ্রীলঙ্কান ক্রিকেট
বিষয়শ্রেণী:অস্ট্রেলিয়া ক্রিকেট দলের শ্রীলঙ্কা সফর
বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা
রাণী চেন্নাম্মা এক্সপ্রেস

thumb|রাণী চেন্নাম্মা এক্সপ্রেসর পথ চিত্র

**রাণী চেন্নাম্মা এক্সপ্রেস** ব্যাঙ্গালোর থেকে মহারাষ্ট্রের কোলহাপুর গামী একটি প্রাত্যহিক ট্রেন। এটি দক্ষিণ-পশ্চিম রেল'র উল্লেখ্য ট্রেনগুলির একটি; যাতে উচ্চমানের বগি সহ উন্নত লোকোমটিভ ইঞ্জিন ব্যবহার করা হয়েছে। ট্রেনটি দৈনিক পরিচালিত  হয় এবং ৭৯৭ কিমি পথ অতিক্রমণ করে।

## পথ/রুট
ট্রেনটি কর্ণাটকের ব্যাঙ্গালোর থেকে উত্তরে হুবলি-ধরওয়াড় ও বেলগাঁও পর্যন্ত সারারাত চলে। ট্রেনটি ২১:১৫তে ব্যাঙ্গালোর থেকে রওয়ানা হয় ০৫:৩০এ হুবলি পার করে এবং ১৩:৪০এ কোলহাপুর পৌছয়।

ট্রেনটি কর্ণাটক'র বিভিন্ন শহরগুলিকে সংযুক্ত করে যেমন, হুবলি, ধরওয়াড়, বেলগাঁও, হাবেরী, দাবাংগের ও টুমকুর থেকে ব্যাঙ্গালোর।

### স্থানকসমূহ

## নামকরণ
ট্রেনটির নামকরণ করা হয় রাণী চেন্নাম্মার নামানুসারে। যিনি ভারতে রাজ্য কর্ণাটকের উত্তরাংশের রাণী ছিলেন। রাণী চেন্নাম্মা একজন সাহসী, বীর রাণী ছিলেন যিনি তার রাজকর্ম কিত্তুর থেকে পরিচালনা করতেন।

## তথ্যসূত্র

বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:ভারতের এক্সপ্রেস ট্রেন
বিষয়শ্রেণী:বেঙ্গালুরুর পরিবহন
বিষয়শ্রেণী:মহারাষ্ট্রের রেল পরিবহন
ছত্রপতি শাহু মহারাজ টার্মিনাস

**ছত্রপতি শাহু মহারাজ টার্মিনাস** অথবা **শ্রী ছত্রপতি শাহু মহারাজ টার্মিনাস** মহারাষ্ট্রের কোলহাপুর শহরের প্রধন রেল টার্মিনাস। স্টেশনটি মিরাজ-কোলহাপুর লাইনের প্রান্তিক স্থানক। স্থনকটি বিভিন্ন দ্রুতগামী ট্রেন দ্বার মুম্বাই, কলকাতা, দিল্লী, হায়দ্রাবাদ, আহমেদাবাদ ইত্যাদি ভারতের বড় শহরসমূহের সাথে সংযুক্ত। সাম্প্রতিক ভারতের রেলমন্ত্রী, ২০১৬-১৭ রেলবাজেটে, কেলহাপুর থেকে বৈভববাড়ি একটি নতুন রুট; এবং কোলহাপু-পুণে রুটে বৈদ্যুতিকরণের কথা ঘোষণা করেছেন। এখান থেকে প্রতিদিন মিরাজের জন্য প্যাসেঞ্জার ট্রেন পাওয়া যায়। স্থানকটির নাম কোলহাপুরের মহারাজ শাহু মহারাজের নামে নামকৃত।

thumb|ছত্রপতি শাহু মহারাজ টার্মিনাস

## ট্রেনসমূহ

### এক্সপ্রেস/মেইল
* কোলহাপুর - আহমেদাবাদ এক্সপ্রেস।
* কোলহাপুর - ধানবাদ এক্সপ্রেস।
* কোলহাপুর - নতুন দিল্লি এক্সপ্রেস, মঙ্গলবার
* কোলহাপুর - গোরখপুর মহারাষ্ট্র এক্সপ্রেস। †
* কোলহাপুর - হায়দ্রাবাদ এক্সপ্রেস।
* কোলহাপুর - মুম্বাই ছশিটা কোয়না এক্সপ্রেস দৈনিক।
* কোলহাপুর - মুম্বাই মহালক্ষ্মী এক্সপ্রেস দৈনিকা।
* কোলহাপুর - মুম্বাই সায়াদ্রি এক্সপ্রেস দৈনিক।
* কোলহাপুর - তিরুপতি হরিপ্রিয়া এক্সপ্রেস।
* কোলহাপুর - সোলাপুর এক্সপ্রেস।
* কোলহাপুর - বেঙ্গালুরু রাণী চেন্নাম্মা এক্সপ্রেস দৈনিক।
* পাদটীকা:
† - ভুসাবাল জংশন হোয়ে

### সাধারণ
# কোলহাপুর - পুণে প্যাসেঞ্জার।
# কোলহাপুর - মিরাজ প্যাসেঞ্জার।

## তথ্যসূত্র

## বহিঃসংযোগ
* কোলহাপুর রেল স্থানক (উইকিম্যপিয়া)

বিষয়শ্রেণী:কোলহাপুরে পরিবহন
বিষয়শ্রেণী:মহারাষ্ট্রের রেল স্টেশন
বিষয়শ্রেণী:পুণে রেল বিভাগ
বিষয়শ্রেণী:কোলহাপুর জেলা
বিষয়শ্রেণী:ভারতের রেলওয়ে টার্মিনাস
সোহানা সাবা

**সোহানা সাবা** (১০ অক্টোবর ১৯৮৬) বাংলাদেশের একজন অভিনেত্রী এবং মডেল। তিনি ছোট এবং বড় পর্দায় অভিনয় করে থাকেন।

## শৈশব
সোহানা সাবা তার শিক্ষাজীবন শুরু করেন আজিমপুর লেডিস ক্লাব কিন্ডার গার্ডেন এ। তিনি ২০০২ সালে ঢাকা ল্যাবরেটরি স্কুল থেকে মাধমিক পাশ করেন। ২০০৪ সালে ঢাকা মহিলা কলেজ থেকে তার উচ্চ মাধ্যমিক শেষ করেন। শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন বিভাগে তার স্নাতক শেষ করেন। সোহানা সাবা তার বাবা মায়ের হাত ধরে মিডিয়া জগতে আসেন। সোহানা সাবা বাবুল একাডেমি থেকে নাচ এবং ছায়ানট থেকে অভিনয়ে প্রশিক্ষণ নেন।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সোহানা সাবা। আন্দোলন চলাকালীন সময়ে সোহানা সাবা সহ স্বৈরাচার আওয়ামী পন্থী শিল্পীদের একাংশ অরুণা বিশ্বাস, চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ২০২৪ সালের ৩ সেপ্টেম্বর সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। যেখানে সোহানা সোবাসহ আরো অনেকের অবস্থান ছিলো ছাত্রদের আন্দোলনের বিপক্ষে।

## পেশাজীবন
সোহানা সাবা তার ক্যারিয়ার শুরু করেন নাচের মাধ্যমে। বর্তমানে তিনি একজন অভিনয় শিল্পী হিসাবে সবার কাছে পরিচিত।

## ব্যক্তিগত জীবন
সোহানা সাবা পরিচালক মুরাদ পারভেজকে বিয়ে করেন। ২০১৪ সালের ১৮ অক্টোবর মাসে তাদের এক ছেলে জন্মগ্রহণ করে। ২০১৫ সালের সেপ্টেম্বর মাস থেকে তাদের মধ্যে বিবাহ বিচ্ছেদ হয়। 

## চলচ্চিত্র তালিকা

*বলি (ওয়েব ধারাবাহিক)(২০২১)

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:ঢাকার অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
বিষয়শ্রেণী:ঢাকার ব্যক্তি
শিবনেরী গুহাসমূহ

**শিবনেরী গুহাসমূহ** (মারাঠি: शिवनेरी लेणी) হল ভারতের মহারাষ্ট্র রাজ্যের জুন্নার শহর থেকে প্রায় ৩ কিলোমিটার দূরে অবস্থিত কয়েকটি প্রাচীন বৌদ্ধ গুহা।

এই বৌদ্ধ গুহাগুলির উপরিভাগে একটি দুর্গ রয়েছে। এই দুর্গেই শিবাজী জন্মগ্রহণ করেছিলেন। এই গুহাশ্রেণিতে ৬০টি গুহা রয়েছে। এগুলি খ্রিস্টীয় ১ম শতাব্দীর মধ্যভাগে খনন করা হয়েছিল। খ্রিস্টীয় ২য় শতাব্দীর প্রথমার্ধে এই গুহাগুলি ছিল বৌদ্ধ ক্রিয়াকলাপের একটি উদীয়মান কেন্দ্র। এই গুহাগুলিতে একটি চৈত্য রয়েছে।

এই গুহাসমূহের গুরুত্বপূর্ণ গুহাগুলি হল:
*গুহা ২৬ – একটি দ্বিতল বিহার
*গুহা ৪৫ – ‘বড়া-কোটরি’ নামে পরিচিত এই গুহায় আবাসিক ভিক্ষুদের বসবাসের জন্য বারোটি কক্ষ আছে।
*গুহা ৫১ – বণিকের উৎকীর্ণ লিপি সহ একটি চৈত্য

## চিত্রশালা

চিত্র:Shivneri fort1.JPG|পূর্ব দিকের শিবনেরী পাহাড়, জুন্নার থেকে দেখা।
চিত্র:Caves around Junnar.jpg|জুনার শহরের আশেপাশে শিবনেরী গুহাগুলি সহ বৌদ্ধ গুহাগুলির অবস্থান।
চিত্র:Shivneri caves East facing group 3.jpg|শিবনেরী পূর্ব মুখ, গ্রুপ ৩
চিত্র:Shivneri East facing Group 1.jpg|শিবনেরী পূর্ব মুখ, গ্রুপ ১

## তথ্যসূত্র

বিষয়শ্রেণী:বৌদ্ধ গুহাসমূহ
বিষয়শ্রেণী:মহারাষ্ট্রের গুহাসমূহ
বিষয়শ্রেণী:ভারতীয় প্রস্তরখোদিত স্থাপত্য
বিষয়শ্রেণী:ভারতের প্রত্নবসতি
বিষয়শ্রেণী:বৌদ্ধ তীর্থস্থান
বিষয়শ্রেণী:বৌদ্ধ সন্ন্যাস
বিষয়শ্রেণী:বৌদ্ধ স্থাপত্য
বিষয়শ্রেণী:ভারতীয় স্থাপত্য
বিষয়শ্রেণী:স্থাপত্যশৈলী
বিষয়শ্রেণী:ভারতের চিত্রলিপি সম্বলিত গুহা
বিষয়শ্রেণী:ভারতের প্রাক্তন জনবহুল স্থান
বিষয়শ্রেণী:ভারতের বৌদ্ধ মঠ
বিষয়শ্রেণী:ভারতের বৌদ্ধবিহার
বিষয়শ্রেণী:ভারতের স্থাপত্য
কিবতীয় জাতি

**কিবতি জাতি** (; , ) উত্তর আফ্রিকা ও মধ্যপ্রাচ্যের একটি জাতিধর্মী‌য় নৃগোষ্ঠী। তারা মূলত মিশরে বসবাস করে। মিশরের খ্রিষ্টানদের মধ্যে কিবতিরা সংখ্যাগরিষ্ঠ। এছাড়া সুদান ও লিবিয়াও তারা প্রধান খ্রিষ্টান গোষ্ঠী। কিবতিরা ঐতিহাসিকভাবে কিবতি ভাষায় কথা বলে থাকে। তবে বর্তমানে তারা আরবিতে যোগাযোগ করে থাকে।

কিবতিরা মিশরের জনসংখ্যার ১০%। তারা মিশরের সর্ববৃহৎ খ্রিষ্টান সম্প্রদায় এবং এই অঞ্চলের সর্ববৃহৎ জাতিধর্মীয় সংখ্যালঘু সম্প্রদায়। সুদানে কিবতিরা জনসংখ্যার ১%। লিবিয়াতেও তারা জনসংখ্যার ১%।
অধিকাংশ কিবতি আলেক্সান্দ্রিয়ার কিবতি অর্থোডক্স চার্চের অনুসারী এছাড়া কিবতিদের মধ্যে ক্যাথলিকও রয়েছে।

## আরও দেখুন
* কিবতি ভাষা

## তথ্যসূত্র

## আরও পড়ুন
* Capuani, Massimo et al. *Christian Egypt: Coptic Art and Monuments Through Two Millennia* (2002) excerpt and text search
* Courbage, Youssef and Phillipe Fargues. Judy Mabro (Translator) *Christians and Jews Under Islam*, 1997.
* Ibrahim, Vivian. *The Copts of Egypt: The Challenges of Modernisation and Identity* (I.B. Tauris, distributed by Palgrave Macmillan; 2011) 258 pages; examines historical relations between Coptic Christians and the Egyptian state and describes factionalism and activism in the community.
* Kamil, Jill. *Coptic Egypt: History and a Guide.* Revised Ed. American University in Cairo Press, 1990.
* Meinardus, Otto Friedrich August. *Two Thousand Years of Coptic Christianity* (2010)
* 
* Van Doorn-Harder, Nelly. "Finding a Platform: Studying the Copts in the 19th and 20th Centuries" *International Journal of Middle East Studies* (Aug 2010) 42#3 pp 479–482. Historiography

## বহিঃসংযোগ
* The Coptic Calendar by Bishoy K. R. Dawood (1.29MB pdf file – historical development and technical discussion)
* An introduction to the Coptic calendar (Gregorian equivalents are valid only between 1900 and 2099)
* The Orthodox Ecclesiastical Calendar
* Ancient Egyptian Calendar and Coptic Calendar
* Coptic Orthodox Church Network
* Copts
* Copts United
* Free Copts
* American Coptic Association
* European Coptic Association
* Coptic Book
* Coptic Cairo
* France-copte.net France Copte
* Coptic Museum
* In Search of the Lost Egyptian Identity
* Egypt's Copts After Kosheh
* Egypt: Minorities and the State
* International Religious Freedom Report: Egypt
* United Copts of Great Britain 
* Coptic Orthodox Church French texts
* Coptic Christians of Egypt – German Site
* Coptic texts and manuscripts at Leiden University Library

বিষয়শ্রেণী:কিবতি জাতি
বিষয়শ্রেণী:কিবতি অর্থোডক্স চার্চ
বিষয়শ্রেণী:মিশরের নৃতাত্ত্বিক গোষ্ঠী
বিষয়শ্রেণী:সুদানের নৃতাত্ত্বিক গোষ্ঠী
বিষয়শ্রেণী:লিবিয়ার নৃতাত্ত্বিক গোষ্ঠী
বিষয়শ্রেণী:আফ্রো-এশীয় ব্যক্তি
বিষয়শ্রেণী:মিশরীয় খ্রিস্টান
বিষয়শ্রেণী:উত্তর আফ্রিকার আদিবাসী
বিষয়শ্রেণী:মিশরের জাতিগোষ্ঠী
বিষয়শ্রেণী:খ্রিস্টান পরিভাষা
বিষয়শ্রেণী:উত্তর আফ্রিকান ব্যক্তি
বিষয়শ্রেণী:জাতিগত-ধর্মীয় গোষ্ঠী
বিষয়শ্রেণী:মধ্যপ্রাচ্যের জাতিগোষ্ঠী
মাধনগর রথ বাড়ী

**মাধনগর রথ বাড়ী** ভারতীয় উপমহাদেশের বৃহৎ ও প্রাচীনতম রথ বাড়ী। এটি বাংলাদেশের নাটোরের নলডাঙ্গা উপজেলার মাধনগর ইউনিয়নে অবস্থিত।

## ইতিহাস
১৮৬৭ সালে পাবনার দিলালপুরের জমিদার যামিনী সুন্দরী বসাক এই রথটি প্রতিষ্ঠা করেছেন। রথের মালিকানায় ছিলেন নাটোরের জমিদার শৈলবালা ও কালিদাসী। প্রতি বছর আষাঢ়মাসের তিথি অনুসারে এখানে মাসব্যাপী রথের মেলা ও পূজা অর্চনা হত। বীরকুৎসা ও গোয়ালকান্দির জমিদারের হাতি এসে রথযাত্রায় অংশ নিত এবং রথ টানার কাজ করতো।

## পরিচালনা
এখানকার যাবতীয় খরচ পাবনার দিলালপুরের জমিদার যামিনী সুন্দরী স্টেট থেকে আসতো। ১৮৬৭ সাল থেকে ১৯৪৭ সাল পর্যন্ত যামিনী সুন্দরী বসাক এই ব্যয়ভার বহন করেছেন। দেশ বিভাগের পর আর কোন অনুষ্ঠান হয়নি। ২০১২ সাল থেকে স্থানীয় হিন্দু-মুসলিম মিলে আবারও রথের মেলা ও হিন্দু সম্প্রদায়ের পূজা অর্চনা শুরু হয়।

## অবকাঠামো
রথের নামে বর্তমানে ১৫ বিঘা জমি আছে। রথটি রক্ষণাবেক্ষন, পূজা অর্চনা করছেন পিন্টু অধিকারী। মাধনগর রথবাড়ী মাধনগর ইউনিয়নের পশ্চিম মাধনগর গ্রামে অবস্থিত।

## তথ্যসূত্র

বিষয়শ্রেণী:হিন্দু অনুষ্ঠান
প্রণীত ভাট

**প্রণীত ভাট** হলেন একজন ভারতীয় টেলিভিশন অভিনেতা যিনি শ্রেষ্ঠ মহাকাব্য টিভি সিরিজ  *[[Mahabharat (2013 TV series)|মহাভারত]]* (২০১৩-২০১৪ সাল) শকুনি চরিত্রে তার ভূমিকার জন্য পরিচিত।

কে.কে. ওয়েগ ইঞ্জিনিয়ারিং কলেজ থেকে তার মেকানিক্যাল ইঞ্জিনিয়ারিং শেষ করার পর, ভাট একটি সফটওয়্যার কোম্পানি, উইপ্রোতে কাজ করেন।

ভাট ২০০২ সালে মুম্বাই স্থানান্তরিত হন, এবং মডেলিং-এর পরে, ২০০৪ সালে তিনি তার টেলিভিশন কর্মজীবন শুরু করেন, এবং টেলিভিশন প্রোগ্রাম যথা *কিত্‌নি মাস্ত হ্যায় জিন্দেগি*, *হোটেল কিংস্টন*, *কিটু সাব জান্‌তি হ্যায়*, *[[সসস..ফির কোই হ্যায়]]* এবং *[[কাজ্জল]]*-এ তাকে দেখা যায়।

তিনি *[[Geet (TV series)|গীত]]* (২০১০-২০১১ সালে) আদিত্য চরিত্রে অভিনয় করেন। তাকে পৌরাণিক কাহিনী *[[Mahabharat (2013 TV series)|মহাভারতের]]* শকুনি চরিত্রেও অভিনয় করতে দেখা যায়। ২০১৪ সালের সেপ্টেম্বর মাসে তিনি রিয়ালিটি শো *[[Bigg Boss|বিগ বস]]* অনুষ্ঠানে বিগ বস ৮ম মৌসুমে প্রতিযোগীদের একজন হিসেবে অংশ নেন। .

২০১৫ সালের নভেম্বর মাসে তিনি তার দীর্ঘদিনের বান্ধবী কাঞ্চন শর্মাকে বিবাহ করেন। তার বিয়েতে মহাভারত এবং বিগ বসের ঘনিষ্ঠ বন্ধুরা বিয়ের উপস্থিত ছিলেন।

## টেলিভিশন

## পুরস্কার

২০১৪ সালে সেরা অভিনেতা- খল চরিত্রে তাকে ইন্ডিয়ান ট্যালি পুরস্কার দেওয়া হয়।

## তথ্যসূত্র

## বহিঃসংযোগ
* 
* 

বিষয়শ্রেণী:ভারতীয় টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:শ্রীনগরের ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:১৯৮০-এ জন্ম
বিষয়শ্রেণী:জম্মু ও কাশ্মীরের অভিনেতা
বিষয়শ্রেণী:কাশ্মীরি পণ্ডিত
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কাশ্মীরি অভিনয়শিল্পী
২০০৯ সালের বাংলাদেশী চলচ্চিত্রের তালিকা

**২০০৯** সালে বাংলাদেশে মুক্তিপ্রাপ্ত চলচ্চিত্রের তালিকা। এই বছর ৬৩টি বাংলাদেশী চলচ্চিত্র এবং একটি বাংলাদেশ-ভারত যৌথ প্রযোজনার চলচ্চিত্র মুক্তি পায়।

## মুক্তিপ্রাপ্ত চলচ্চিত্র সমূহ

## আরও দেখুন

* ২০০৮ সালের বাংলাদেশী চলচ্চিত্রের তালিকা
* ২০১০ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 
* বাংলা মুভি ডেটাবেজে ২০০৯ এ মুক্তিপ্রাপ্ত ছবি

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:২০০৯-এ বাংলাদেশ
ডোমিনিক উইসঙ্গা

**ডোমিনিক উইসঙ্গা** (জন্ম ১৬ জুলাই ১৯৮৮) একজন কেনীয় ক্রিকেটার।  তিনি চারটি একদিনের আন্তর্জাতিক ম্যাচে খেলেছেন।

## তথ্যসূত্র

## বহিঃসংযোগ

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেনীয় ক্রিকেটার
বিষয়শ্রেণী:কেনিয়ার একদিনের আন্তর্জাতিক ক্রিকেটার
বিষয়শ্রেণী:নাইরোবি থেকে আগত ক্রিকেটার

বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার
কাবুলিওয়ালা (১৯৫৭-এর চলচ্চিত্র)

***কাবুলিওয়ালা*** হল ১৯৫৬ সালে মুক্তিপ্রাপ্ত একটি ভারতীয় বাংলা নাট্য চলচ্চিত্র। ছবিটি রবীন্দ্রনাথ ঠাকুরের *কাবুলিওয়ালা* ছোটগল্প অবলম্বনে নির্মিত। এই ছবির পরিচালক ছিলেন তপন সিংহ।

## কাহিনী সংক্ষেপ
রহমত (ছবি বিশ্বাস) একজন মধ্যবয়সী আফগান ফল বিক্রেতা। সে ফল বিক্রি করতে কলকাতায় আসে। সেখানে মিনি (ঐন্দ্রিলা ঠাকুর ওরফে টিঙ্কু) নামে একটি ছোটো বাঙালি মেয়ের সঙ্গে তার বন্ধুত্ব হয়। মিনিকে দেখে তার নিজের মেয়ের কথা মনে পড়ে যায়, যাকে সে আফগানিস্তানে রেখে এসেছিল। রহমত একটি বোর্ডিং হাউসে নিজের দেশের লোকেদের সঙ্গে থাকত।

একদিন রহমত এক চিঠিতে তার মেয়ের অসুস্থতার খবর পায়। সে ঠিক করে দেশে ফিরে যাবে। তার টাকার অভাব থাকায় সে ঠিক করে ব্যবসা বাড়ানোর জন্য ধারে জিনিস বিক্রি করবে। পরে টাকা আদায় করতে গেলে তার এক খদ্দের তাকে অপমান করে। এতে দুজনের মধ্যে হাতাহাতি হয়। রহমত বলে সে অপমান সহ্য করবে না। তাও লোকটি তাকে অপমান করতে থাকলে রহমত তাকে ছুরি মেরে বসে।

আদালতে রহমতে উকিল তাকে রক্ষা করার চেষ্টা করেন। কিন্তু সরল মনস্ক রহমত সহজভাবেই সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ডের পরিবর্তে তাকে ১০ বছরের সশ্রম কারাদণ্ডে দণ্ডিত করেন।

কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয় তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।

## কুশীলব
* ছবি বিশ্বাস - রহমত
* ঐন্দ্রিলা ঠাকুর (টিঙ্কু) - মিনি
* রাধামোহন ভট্টাচার্য – মিনির বাবা
* মঞ্জু দে – মিনির মা
* জীবেন বসু - জেলার
* আশা দেবী - পরিচারিকা
* কালী বন্দ্যোপাধ্যায়- জেলের সহকর্মী
* জহর রায়- ভোলা
* নৃপতি চট্টোপাধ্যায়- অধমর্ণ (ধারকারী ব্যক্তি)

## পুরস্কার
*জাতীয় চলচ্চিত্র পুরস্কার
**১৯৫৬ - শ্রেষ্ঠ চলচ্চিত্র
**১৯৫৬ - শ্রেষ্ঠ বাংলা ভাষার চলচ্চিত্র
*সিলভার বিয়ার এক্সট্রাঅর্ডিনারি প্রাইজ অফ দ্য জুরি – ৭ম বার্লিন আন্তর্জাতিক চলচ্চিত্র উৎসব

## আরও দেখুন
* কাবুলিওয়ালা (১৯৬১-এর চলচ্চিত্র)
* কাবুলিওয়ালা (২০০৬-এর চলচ্চিত্র)

## তথ্যসূত্র

## বহিঃসংযোগ
* 
* 
* Kabuliwala (1956)  detailed info at www.upperstall.com
*  Kabuliwala by Rabindranath Tagore Translation

বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৫৭-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:তপন সিংহ পরিচালিত চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:রবিশঙ্কর সুরারোপিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় শিশুতোষ চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র